బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
IND vs BAN 1st Test: తప్పు చేసినా.. అభిమానిని కాపాడిన విరాట్ కోహ్లీ
ఇండోర్ స్టేడియంలోని ఫెన్స్‌ని సాహసోపేతంగా దాటిన అభిమాని నేరుగా మైదానంలో డ్రింక్స్ తాగుతున్న విరాట్ కోహ్లీ వద్దకి వెళ్లి పాదాలపై పడిపోయాడు. అతను వెళ్లిన తీరుకి ఇషాంత్ శర్మ అయితే కంగారుపడి పక్కకి వెళ్లిపోయాడు.
Samayam Telugu | Updated:
Nov 17, 2019, 02:22PM IST
Virat Kohli (L) looks on as security personnel take away a pitch invader
హైలైట్స్
ఇండోర్ టెస్టులో విరాట్ కోహ్లి పాదం తాకేందుకు ఫ్యాన్ సాహసం
మ్యాచ్ డ్రింక్స్ బ్రేక్ సమయంలో గ్రౌండ్‌లోకి వెళ్లిన అభిమాని
అభిమానిపై ఎలాంటి చర్యలు తీసుకోవద్దని సెక్యూరిటీకి కోహ్లీ సూచన
మ్యాచ్‌లో ఇన్నింగ్స్‌ 130 పరుగుల తేడాతో భారత్ గెలుపు
భారత కెప్టెన్ విరాట్ కోహ్లీ మరోసారి అభిమానుల మనసులు గెలిచాడు. బంగ్లాదేశ్‌తో ఇండోర్ వేదికగా తాజాగా ముగిసిన తొలి టెస్టు మ్యాచ్‌లో కోహ్లీ పాదం తాకేందుకు భద్రతా వలయాన్ని దాటుకుని ఓ అభిమాని గ్రౌండ్‌లోకి వచ్చాడు. దీంతో.. అతడ్ని వెంటాడుతూ వచ్చిన సెక్యూరిటీ సిబ్బంది అతడికి నాలుగు దెబ్బలు తగిలించేలా కనిపించారు. కానీ.. వారిని వారించిన విరాట్ కోహ్లీ.. అభిమానిపై ఎలాంటి చర్యలు తీసుకోవద్దని సూచిస్తూ.. మైదానం వెలుపలికి పంపాడు.
Virat Kohli fan taking fandom to an another level... #INDvBAN https://t.co/XyiT45jEXJ
&mdash; Vinesh Prabhu (@vlp1994) 1573925517000
భారత్‌లో ఇలా అభిమానులు మైదానంలోకి దూసుకెళ్లడం ఈమధ్య పరిపాటిగా మారిపోయింది. ఇటీవల దక్షిణాఫ్రికాతో ముగిసిన టెస్టు సిరీస్‌లోనూ అభిమానులు గ్రౌండ్‌లోకి వెళ్లారు. ఓపెనర్ రోహిత్ శర్మ అయితే అభిమాని తన పాదాలపై పడుతుండటంతో తప్పించుకునే క్రమంలో కింద కూడా పడిపోయాడు. భద్రత వలయాన్ని దాటుకుని అభిమానులు తరచూ ఇలా మైదానంలోకి వెళ్తుండటంతో అంతర్జాతీయ క్రికెటర్ల భద్రతపై అనుమానాలు నెలకొంటున్నాయి.
Fan moment for 24 yrs old, Pooja Sharma. I don't know her myself but the Authorities at Holkar stadium, Indore were… https://t.co/OYirj48MHz
&mdash; Akanksha Patodi (@akanksha_patodi) 1573935493000
ఆస్ట్రేలియా, ఇంగ్లాండ్, దక్షిణాఫ్రికా తదితర దేశాల్లో అభిమానులు ఇలా మైదానంలోకి వెళ్లడం ఇటీవల దాదాపు తగ్గిపోయింది. అక్కడ స్టేడియంలోని సెక్యూరిటీ సిబ్బంది బౌండరీ లైన్ వెలుపల అభిమానుల గ్యాలరీను చూస్తూ కుర్చీల్లో కూర్చుంటారు. దీంతో.. ఎవరైనా ఫెన్స్ దాటాలని ప్రయత్నిస్తే..? వెంటనే వారు అడ్డుకుంటారు. కానీ.. భారత్‌లో మాత్రం సెక్యూరిటీ సిబ్బంది రివర్స్ కూర్చుని మ్యాచ్‌ని వీక్షిస్తుంటారు. అభిమానులు తరచూ మైదానంలోకి వచ్చి మ్యాచ్‌కి ఆటంకం కలిగించడానికి సెక్యూరిటీ సిబ్బంది నిర్లక్ష్యమే కారణమని ఇటీవల దిగ్గజ క్రికెటర్ సునీల్ గవాస్కర్ అభిప్రాయపడిన విషయం తెలిసిందే.
Read More: ఇదేం బౌలింగ్ యాక్షన్ గురూ..? (వైరల్ వీడియో)
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.